Diari Oficial de la Generalitat Valenciana


Sumari del DOGV 4155, del 26-12-2001 (2001/12944)

ACORD de 18 de desembre de 2001, del Govern Valencià, constituït en Junta General d'Accionistes, amb el caràcter d'Universal, de la mercantil Seguretat i Promoció Industrial Valenciana, SA.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4155

Data del DOGV
:   26-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12071


Data del document
:   18-12-2001

Organisme emissor
:   Seguretat i Promoció Industrial Valenciana, SA (SEPIVA)

Tipus de document
:   Acord

Descriptors 

:   * Seguretat i Promoció Industrial Valenciana, SA
    * capital social
    * reglament intern
    * empresa pública
    * legislació

ACORD de 18 de desembre de 2001, del Govern Valencià, constituït en Junta General d'Accionistes, amb el caràcter d'Universal, de la mercantil Seguretat i Promoció Industrial Valenciana, SA. [2001/12727]
  
El Govern Valencià, en la reunió del dia 18 de desembre de 2001, adoptà l'acord següent:
  
El Govern Valencià, reunit a València el dia 18 de desembre de 2001, com a Junta General d'Accionistes, amb el caràcter d'Universal, de la mercantil Seguretat i Promoció Industrial Valenciana, SA, accepta els següents punts de l'ordre del dia de la reunió:
  
1r. Redenominació en euros de l'actual capital social a l'empara del que disposa la Llei 46/1998, de 17 de desembre.
  
2n. Modificació de l'article 7 dels estatuts de la societat.
  
3r. Emissió de nous títols que hauran de documentar noves accions, nominades ja en la unitat de compte euro, representatives del capital social, i procedir a la substitució dels antics títols representatius de les accions de la societat, nominats en la unitat de compte pesseta, pels nous títols, nominats ja en la unitat de compte euro, i delegar el president i el secretari del Consell d'Administració perquè qualsevol d'ells, indistintament, procedisca a portar a cap la indicada substitució.
  
4t. Autorització al president i al secretari del Consell d'Administració perquè un d'ells, indistintament, puga realitzar els actes necessaris per a l'execució del que s'ha acordat en la present reunió. I atorgar per a això les corresponents escriptures públiques, i instar la seua la inscripció en el Registre Mercantil.
  
5é. Autorització al secretari del Consell d'Administració per a certificar el contingut de l'Acta de la present Junta Universal d'Accionistes i els acords presos en ella.
  
Estan presents tots els socis de la societat, ja que es tracta d'una empresa pública de la Generalitat Valenciana en la qual aquesta n'és soci únic.
  
Després de les corresponents deliberacions i atés que no hi ha hagut intervencions la constància de les quals se sol·licite, el Govern Valencià, en la seua condició de Junta Universal d'Accionistes de la mercantil Seguretat i Promoció Industrial Valenciana, SA, per unanimitat,
  
ACORDA
  
Primer
  
A) Procedir a la redenominació de la xifra del capital social, és a dir, al canvi de la unitat de compte pessetes per la unitat de compte euros, d'acord amb el que s'ha previst en l'article 21 de la Llei 46/1998, de 17 de desembre, sobre Introducció de l'Euro. Per a això s'aplica sobre la xifra del capital social, 3.570.111.459 de pessetes, el tipus de conversió (1 euro/166,386 pessetes), i resulta una xifra de 09.693.679,602, quantitat que s'arredoneix a la baixa al cèntim més pròxim, segons l'article 11 de la llei indicada, i dóna un capital social de 06.546.030,60 euros.
  
B) Procedir al càlcul en euros del valor nominal de les accions, números 1 al 39.870, ambdós inclusivament, d'una única classe i sèrie en què es divideix el capital social. Per a això es multiplica la xifra resultant de capital social 31.653.598,60 euros per la quota que represente el valor nominal en pessetes de l'acció sobre el capital social en pessetes (100.000 / 3.360.275.173), de la qual cosa resulta que el valor nominal de cada acció és de 601,012104 euros.
  
C) Procedir a ajustar al cèntim més pròxim el valor nominal de les accions i, conseqüentment, modificar la xifra del capital, d'acord amb el que s'ha disposat en l'article 28 de la indicada llei. El valor nominal de cada acció queda arredonit a l'alça en la xifra de 601,01 euros.
  
D) Acordar per unanimitat reduir el capital social de 88.363.070,60 euros fins a la xifra de 04.327.368,70 euros, és a dir, per un import de 83,90 euros, i constituir amb aquesta suma una reserva indisponible sota la rúbrica ?Diferències per ajust del capital a euros?.
  
Segon
  
Com a conseqüència de les decisions adoptades anteriorment, s'acorda per unanimitat modificar l'article 7 dels estatuts socials, que a partir d'ara tindrà la següent redacció:
  
?Article 7
  
El capital social es fixa en vint-i-tres milions nou-cents seixanta-dos mil dos-cents seixanta-huit euros amb setanta cèntims d'euro (29.975.050,70 euros). Està dividit i represen-tat per 39.870 accions nominatives de 601,01 euros de valor nominal cada una d'elles, d'una sola sèrie i numerades correlativament de l'1 al 39.870, ambdós inclusivament, totalment subscrites i desemborsades. Els títols podran ser múltiples?.
  
Tercer
  
Procedir a l'emissió de nous títols que hauran de documentar noves accions, nominades ja en la unitat de compte euro, representatives del capital social; títols que tindran les mencions i els requisits exigits per la legislació vigent i l'article 7 dels estatuts socials. Així mateix, procedir a la substitució dels antics títols representatius de les accions de la societat, nominats en la unitat de compte pesseta, pels nous títols, nominats ja en la unitat de compte euro; i delegar el president i el secretari del Consell d'Administració perquè qualsevol d'ells, indistintament, procedisca a portar a cap la indicada substitució de conformitat, si és el cas, amb el que s'ha previst respecte d'això en l'article 59 del text refós de la Llei de Societats Anònimes i disposicions concordants.
  
Quart
  
Autoritzar el president i el secretari del Consell d'Administració perquè un d'ells, indistintament, puga realitzar els actes necessaris per a l'execució dels anteriors punts de l'ordre del dia, atorgar per a això, si és el cas, les corresponents escriptures públiques, i instar la inscripció d'aquestes en el Registre Mercantil. La facultat es concedeix en els més amplis termes, amb vista a l'efectivitat dels acords, i s'estén a la realització de tots els actes que siguen procedents per a l'esmena dels defectes que puga atribuir-se al títol i a la interposició, si és el cas, dels recursos establits en els articles 56 i 66 a 76 del Reglament del Registre Mercantil.
  
Cinqué
  
Autoritzar el secretari del Consell d'Administració per a certificar el contingut de l'Acta de la present Junta Universal d'Accionistes i dels acords presos en ella.
  
Acords que es transcriuen literalment.
  
No havent-se debatut més assumptes que els ressenyats en l'ordre del dia, s'aprova per unanimitat l'Acta corresponent a la present reunió de la Junta Universal d'Accionistes de la mercantil Seguretat i Promoció Industrial Valenciana, SA.
  
El present acord es publicarà en el Diari Oficial de la Generalitat Valenciana.
  
Valencia, 18 de desembre de 2001
  
El conseller secretari del Govern Valencià,